**Likumprojekta „Grozījumi Ķīmisko vielu likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Likumprojekts „Grozījumi Ķīmisko vielu likumā” izstrādāts, lai likumu pielāgotu Eiropas Parlamenta un Padomes regulai Nr.528/2012 par biocīdu piedāvāšanu tirgū un lietošanu (turpmāk – regula 528/2012) un Eiropas Parlamenta un Padomes 2012.gada 4.jūlija regulai Nr.649/2012 par bīstamo ķīmisko vielu eksportu un importu (turpmāk – regula 649/2012). |
|  2. | Pašreizējā situācija un problēmas | Šobrīd Ķīmisko vielu likumā nav noteikts, ka valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs” (turpmāk – centrs) ir kompetentā iestāde, kas darbojas saskaņā ar regulu 528/2012 un regulu 649/2012, kā arī izveido un nodrošina palīdzības dienestu saskaņā ar regulu 528/2012. Tā kā regula 528/2012 attiecas arī uz apstrādātiem izstrādājumiem, tad nepieciešams papildināt, ka Patērētāju tiesību aizsardzības centrs kontrolē ar biocīdiem apstrādātus tirdzniecībā esošus izstrādājumus, izņemot apstrādātus izstrādājumus pārtikas aprites un veterinārajā jomā un izstrādājumus, kas ir vielas vai maisījumi. Apstrādātos izstrādājumus kontrolē atbilstoši regulas 528/2012 58.panta 3.punktam. Ar biocīdiem apstrādātus izstrādājumus ražošanā un profesionālā lietošanā kontrolēs Valsts vides dienests.Biocīdus un apstrādātus izstrādājumus pārtikas un veterinārā jomā normatīvajos aktos noteiktajos uzraudzības objektos kontrolēs Pārtikas un veterinārais dienests.Pašlaik Pārtikas un veterinārais dienests kontrolē: 1) pārtikas aprites uzņēmumus, kuros kontrolē biocīdu (tīrīšanas līdzekļu, kaitēkļu apkarošanas līdzekļu) lietošanu, marķējumu; 2) materiālus saskarē ar pārtiku, kuru kontroli veic to ražošanas, lietošanas un tirdzniecības vietās.Stājoties spēkā regulai 528/2012 ir nepieciešams noteikt uzraudzības iestādi, kas kontrolētu arī apstrādātus izstrādājumus pārtikas aprites jomā un veterinārās jomas biocīdus un apstrādātus izstrādājumus.Likumprojektā arī veikti grozījumi, kas izriet no Eiropas Parlamenta un Padomes 2008.gada 16.decembra regulas Nr.1272/2008 par vielu un maisījumu klasificēšanu, marķēšanu un iepakošanu un ar ko groza un atceļ Direktīvas 67/548/EEK un 1999/45/EK un groza Regulu (EK) Nr.1907/2006 (turpmāk – regula 1272/2008), t.i., papildināts ar termina „toksisks un ļoti toksisks” skaidrojumu atbilstoši regulā 1272/2008 lietotajām bīstamo ķīmisko vielu un maisījumu klasifikācijas klasēm. |
|  3. | Saistītie politikas ietekmes novērtējumi un pētījumi | Nav attiecināms. |
|  4. | Tiesiskā regulējuma mērķis un būtība | Likumprojekta mērķis ir noteikt kompetento iestādi, kas dalībvalstīm ir jānosaka saskaņā ar regulu 528/2012 un regulu 649/2012.Likumprojekts paredz arī svītrot terminu „biocīdi”, jo šo terminu tagad skaidro regula 528/2012 un papildināt ar likumā jau lietota termina „toksiskas un ļoti toksiskas ķīmiskas vielas un maisījumi” skaidrojumu, kas ir atbilstošs regulā 1272/2008 lietotajām ķīmisko vielu un maisījumu klasifikācijas klasēm.Likumprojekts nosaka, ka centrs ir kompetentā iestāde gan regulai 528/2012, gan regulai 649/2012, kā arī veic regulas 528/2012 Palīdzības dienesta funkciju.Vēl likumprojekts paredz, ka Patērētāju tiesību aizsardzības centrs, papildus ķīmiskām vielām tirdzniecībā esošos izstrādājumos, kontrolē arī tirdzniecībā esošus apstrādātus izstrādājumus, kas nav vielas, maisījumi un nav pārtikas aprites un veterinārās jomas izstrādājumi, atbilstoši regulai 528/2012, t.i., Patērētāju tiesību aizsardzības centrs tirdzniecībā esošajiem ar biocīdiem apstrādātajiem izstrādājumiem kontrolēs marķējumu – vai norādītās aktīvās vielas, kas tiek izmantotas izstrādājumu izstrādei ir apstiprinātas vai iekļautas regulas 528/2012 I pielikumā un atbilstoši regulas 528/2012 58.panta 3.punktam kontrolēs vai izstrādājuma marķējumā ir sniegta šāda informācija:a) apzīmējums, kas norāda, ka apstrādātais izstrādājums satur biocīdus; b) vajadzības gadījumā – biocīda īpašību, ko ieguvis apstrādātais izstrādājums; c) neskarot Regulas (EK) Nr.1272/2008 24. pantu, visu biocīdos ietverto aktīvo vielu nosaukumus; d) visu to nanomateriālu nosaukumus, kurus satur biocīdi, aiz tiem iekavās ierakstot vārdu “nano”; e) visus attiecīgos lietošanas norādījumus, tostarp nepieciešamos drošības pasākumus to biocīdu dēļ, ar kuriem apstrādātais izstrādājums ir apstrādāts vai kurus tas satur. Vides aizsardzības un reģionālās attīstība ministrija un tās padotībā esošās uzraudzības un kontroles iestādes kontrolēs arī ar biocīdiem apstrādātus izstrādājumus ražošanā un profesionālā lietošanā.Likumprojektā tiek noteikts arī, ka Pārtikas un veterinārais dienests kontrolēs biocīdus un apstrādātus izstrādājumus pārtikas aprites un veterinārajā jomā normatīvajos aktos noteiktajos uzraudzības objektos.Pārtikas un veterinārais dienests savas kompetences ietvaros:1) pārtikas aprites jomā kontrolēs biocīdus un ar tiem apstrādātus izstrādājumus pārtikas aprites uzņēmumos, kas minēti Pārtikas aprites uzraudzības likumā (neietverot galapatērētājam paredzēto biocīdu kontroli tirdzniecības vietās);2) veterinārajā jomā kontrolēs regulas 528/2012 5.pielikuma 1.pamatgrupas 3.produkta veidā (Veterinārā higiēna) un 3.pamatgrupā (Kaitēkļu kontroles līdzekļi) minētos biocīdus un ar tiem apstrādātus izstrādājumus Pārtikas un veterinārā dienesta uzraudzības objektos, kas minēti Veterinārmedicīnas likumā un Farmācijas likumā.Pārtikas un veterinārais dienests biocīdu kontroli veiks saskaņā regulas 528/2012 65.panta prasībām, kā arī 17.panta 1.punktā noteiktajām prasībām. Apstrādātiem izstrādājumiem nepieciešams kontrolēt marķējumu – vai norādītās aktīvās vielas, kas tiek izmantotas izstrādājumu apstrādei ir apstiprinātas vai iekļautas regulas 528/2012 I pielikumā un atbilstoši regulas 528/2012 58.panta3.punktam kontrolēt vai izstrādājuma marķējumā ir sniegta šāda informācija:a) apzīmējums, kas norāda, ka apstrādātais izstrādājums satur biocīdus; b) vajadzības gadījumā – biocīda īpašību, ko ieguvis apstrādātais izstrādājums; c) neskarot Regulas (EK) Nr.1272/2008 24. pantu, visu biocīdos ietverto aktīvo vielu nosaukumus; d) visu to nanomateriālu nosaukumus, kurus satur biocīdi, aiz tiem iekavās ierakstot vārdu “nano”; e) visus attiecīgos lietošanas norādījumus, tostarp nepieciešamos drošības pasākumus to biocīdu dēļ, ar kuriem apstrādātais izstrādājums ir apstrādāts vai kurus tas satur.Attiecībā uz lietošanas norādījumu kontroli, PVD biocīdus pārtikas jomā kontrolē, izvērtējot atbilstošu biocīdu lietošanu, un pārliecinās, vai šī viela ir atļauto aktīvo vielu sarakstā.Pašlaik Ķīmisko vielu likumā ir noteikts, ka:- Veselības ministrija un tās padotībā esošās uzraudzības un kontroles iestādes kontrolē biocīdu laišanu tirgū un izplatīšanu;- Labklājības ministrija un tās padotībā esošās uzraudzības un kontroles iestādes kontrolē biocīdus darba vidē;- Vides aizsardzības un reģionālās attīstības ministrija un tās padotībā esošās uzraudzības un kontroles iestādes kontrolē biocīdus ražošanā un profesionālajā lietošanā;- Patērētāju tiesību aizsardzības centrs kontrolē ķīmiskās vielas tirdzniecībā esošajos izstrādājumos saskaņā ar Eiropas Parlamenta un Padomes 2006.gada 18.decembra Regulu Nr.1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH).Likumprojekts arī paredz pārejas periodu terminam „toksiskas un ļoti toksiskas ķīmiskās vielas”, jo regula 1272/2008 nosaka atšķirīgus pārejas periodus ķīmisko vielu un maisījumu klasifikācijai. Pilnībā jaunā klasifikācija maisījumiem stāsies spēkā 2015.gada 1.jūnijā.Likumprojekts paredz arī pārejas periodu apstrādātu izstrādājumu kontrolei, kas būs Patērētāju tiesību aizsardzības centram un Pārtikas un veterinārām dienestam jāveic no 2015.gada 1.septembra.Likumprojektā svītrota atsauce uz Eiropas Parlamenta un Padomes 1998. gada 16. februāra direktīvu [98/8/EK](http://eur-lex.europa.eu/LexUriServ/LexUriServ.do?uri=CELEX:31998L0008:LV:HTML) par biocīdo produktu laišanu tirgū (turpmāk – direktīva Nr. 98/8/EK), jo direktīva ir aizstāta ar regulu 528/2012 un Ministru kabineta 2003.gada 15.aprīļa noteikumi Nr.184 „Prasības darbībām ar biocīdiem” ir zaudējuši spēku līdz ar Ministru kabineta 2013.gada 27.augusta noteikumiem Nr.628 „Prasības attiecībā uz darbībām ar biocīdiem”.  |
|  5. | Projekta izstrādē iesaistītās institūcijas | Valsts sabiedrība ar ierobežotu atbildību „Latvijas Vides, ģeoloģijas un meteoroloģijas centrs”, Pārtikas un veterinārais dienests, Patērētāju tiesību aizsardzības centrs, Zemkopības ministrija, Ekonomikas ministrija. |
|  6. | Iemesli, kādēļ netika nodrošināta sabiedrības līdzdalība | Nav attiecināms. |
| 7. | Cita informācija | Ja ar biocīdiem apstrādātu izstrādājumu uzraudzībai netiks piešķirti valsts budžeta līdzekļi, nebūs iespējams veikt apstrādātu izstrādājumu testēšanu, lai pārliecinātos par Regulas 528/2012 prasību ievērošanu.Pārtikas un veterināram dienestam biocīdu un apstrādātu izstrādājumu kontrole veterinārajā jomā ir jauna kompetence, tādēļ Pārtikas un veterinārajam dienestam būs ierobežotas biocīdu un apstrādātu izstrādājumu kontroles iespējas, ja netiks piešķirti valsts budžeta līdzekļi šim mērķim. Jau esošai biocīdu uzraudzībai pārtikas aprites jomā Pārtikas un veterinārajam dienestam finanšu līdzekļi nav piešķirti. |

|  |
| --- |
|  II. Tiesību akta projekta ietekme uz sabiedrību |
|  1. | Sabiedrības mērķgrupa | Personas, kas izvieto tirgū biocīdus un ar biocīdiem apstrādātus izstrādājumus, tai skaitā pārtikas un veterinārā jomā darbojošās. |
|  2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt |  Nav attiecināms. |
|  3. | Tiesiskā regulējuma finansiālā ietekme | Nav attiecināms |
|  4. | Tiesiskā regulējuma nefinansiālā ietekme | Nav attiecināms. |
|  5. | Administratīvās procedūras raksturojums | Nav attiecināms. |
|  6. | Administratīvo izmaksu monetārs novērtējums | Nav attiecināms. |
|  7. | Cita informācija |  Nav. |

**Anotācijas III sadaļa – projekts šīs jomas neskar.**

|  |
| --- |
| **IV. Kāda var būt normatīvā akta ietekme uz spēkā esošo tiesību normu sistēmu** |
| 1. Kādi normatīvie akti (likumi un Ministru kabineta noteikumi) papildus jāizdod un vai ir sagatavoti to projekti, to būtība, kā arī ministrija, kura ir atbildīga par tā sagatavošanu. Par Ministru kabineta noteikumiem (arī tiem, kuru izdošana ir paredzēta izstrādātajā likumprojektā) - norāda to izdošanas mērķi un galvenos satura punktus, kā arī termiņu, kādā paredzēts šos noteikumus izstrādāt  | Nepieciešams grozīt Ministru kabineta 2005.gada 22.februāra noteikumus Nr.142„Pārtikas un veterinārā dienesta nolikums”, papildinot to ar Pārtikas un veterinārā dienesta kompetenci biocīdu un apstrādātu izstrādājumu uzraudzības jomā atbilstoši regulai 528/2012. Nepieciešamos grozījumus nolikumā veiks Zemkopības ministrija pēc likumprojekta pieņemšanas Saeimā. |
| 2. Cita informācija |  Nav. |

|  |
| --- |
|  V. Tiesību akta projekta atbilstība Latvijas Republikas starptautiskajām saistībām |
|  1. | Saistības pret Eiropas Savienību | Eiropas Parlamenta un Padomes 2012.gada 22.maija regula (ES) Nr.528/2012 par biocīdu piedāvāšanu tirgū un lietošanu;Eiropas Parlamenta un Padomes 2012.gada 4.jūlija regula (ES) Nr.649/2012 par bīstamo ķīmisko vielu eksportu un importu. |
|  2. | Citas starptautiskās saistības |  Nav attiecināms. |
|  3. | Cita informācija |  Nav. |

|  |
| --- |
|  1.tabulaTiesību akta projekta atbilstība ES tiesību aktiem |
| Attiecīgā ES tiesību akta datums, numurs un nosaukums | Eiropas Parlamenta un Padomes 2012.gada 22.maija regula (ES) Nr.528/2012 par biocīdu piedāvāšanu tirgū un lietošanu (Oficiālais Vēstnesis 27.06.2012. L167);Eiropas Parlamenta un Padomes 2012.gada 4.jūlija regula (ES) Nr.649/2012 par bīstamo ķīmisko vielu eksportu un importu (Oficiālais Vēstnesis 27.07.2012. L201) |
|    |
| A | B | C | D |
| Regulas 528/2012 3.panta 1.a) punkts | Likumprojekta 1.panta pirmā daļa |  |  |
| Regulas 528/2012 81.panta 1.un 2.punkts Regulas 649/2012 4.pants  | Likumprojekta 3.pants | Pilnībā pārņemta | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas.Kādēļ? | Nav attiecināms. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms. |
| Cita informācija |  |

**Anotācijas V sadaļas 2.tabula – projekts šo jomu neskar.**

|  |
| --- |
| **VI. Sabiedrības līdzdalība un šīs līdzdalības rezultāti** |
|  1. | Sabiedrības informēšana par projekta izstrādes uzsākšanu | Komentāru sniegšanai noteikumu projekts ievietots Vides aizsardzības un reģionālās attīstības ministrijas tīmekļa vietnē [www.varam.gov.lv](http://www.varam.gov.lv), sadaļā Normatīvo aktu projekti vides aizsardzības jomā. |
|  2. | Sabiedrības līdzdalība projekta izstrādē | Nav attiecināms. |
|  3. | Sabiedrības līdzdalības rezultāti | Nav attiecināms. |
|  4. | Saeimas un ekspertu līdzdalība | Nav attiecināms. |
|  5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. | Projekta izpildē iesaistītās institūcijas | Vides aizsardzības un reģionālās attīstības ministrija, centrs, Pārtikas un veterinārais dienests, Zemkopības ministrija, Patērētāju tiesību aizsardzības centrs, Ekonomikas ministrija. |
|  2. | Projekta izpildes ietekme uz pārvaldes funkcijām | Pārtikas un veterinārā dienesta funkcijas tiek paplašinātas attiecībā uz apstrādātu izstrādājumu kontroli pārtikas aprites jomā un biocīdu un apstrādātu izstrādājumu kontroli veterinārajā jomā.Patērētāju tiesību aizsardzības centra funkcijas tiek paplašinātas attiecībā uz ar biocīdiem apstrādātu izstrādājumu uzraudzību. |
|  3. | Projekta izpildes ietekme uz pārvaldes institucionālo struktūru.Jaunu institūciju izveide | Noteikumu izpildei nav nepieciešams radīt jaunas institūcijas. |
|  4. | Projekta izpildes ietekme uz pārvaldes institucionālo struktūru.Esošu institūciju likvidācija | Noteikumu izpildei nav nepieciešams likvidēt esošās institūcijas. |
|  5. | Projekta izpildes ietekme uz pārvaldes institucionālo struktūru.Esošu institūciju reorganizācija | Noteikumu izpildei nav nepieciešams reorganizēt esošās institūcijas. |
|  6. | Cita informācija | Nav. |

**Iesniedzējs:**

Vides aizsardzības un

reģionālās attīstības ministrs R.Naudiņš

**Vīza:**

valsts sekretārs G.Puķītis

29.05.2014 7:17

1735

D.Jirgensone

67026514, Dagnija.Jirgensone@varam.gov.lv